
דף פרסום 
מכרז פומבי מספר 10/2020  למתן שירותי ניהול ותחזוקה ל 61 בתי דיור גיל הזהב בפריסה ארצית 
של משרד הבינוי והשיכון – עדכון בדבר דחיית מועדים

1. ועדת המכרזים מכרזים לניהול והפעלה של בתי דיור גיל הזהב במשרד הבינוי והשיכון מודיעה בזאת כי החליטה על הארכת המועדים הבאים במכרז פומבי 10/2020 למתן שירותי ניהול ותחזוקה עבור 61 בתי דיור גיל הזהב של משרד הבינוי והשיכון, זאת בשל מצב החירום הרפואי הקיים במדינה והסגר שהוטל בעקבותיו, המקשה על היערכות המציעים:
1.1. מפגש מציעים יתקיים ביום 24.2.2021 בשעה 10:00 בבוקר במשרד הבינוי והשיכון (להלן- המשרד) בקריית הממשלה, בכתובת: רח' דרך מנחם בגין 125 קומה 10, חדר ישיבות, תל אביב. יובהר כי עקב התפרצות נגיף הקורונה, המשרד יהיה רשאי לקיים את כנס המציעים במתכונת וירטואלית. ההשתתפות במפגש המציעים מותנית ברישום מוקדם ע"י משלוח הודעה לדוא"ל: orad@moch.gov.il
ההשתתפות במפגש המציעים הינה חובה.
1.2. המועד האחרון להגשת שאלות הבהרה:4.3.2021.ולא יאוחר מהשעה 14:00 את השאלות יש להפנות בכתב בדוא"ל בלבד לאגף בכיר נכסים וחברות במשרד הבינוי והשיכון לכתובת דוא"ל orad@moch.gov.il. הפנייה תכלול את מספר המכרז, שם המציע, שם הפונה מטעמו, מען המציע, מספרי הטלפון, וכתובת הדוא"ל שלו ותהיה ערוכה בהתאם לכללים הקבועים במסמכי המכרז.
1.3. המועד האחרון למענה לשאלות ההבהרה על ידי המשרד: 18.3.2021
פרוטוקול מפגש מציעים ופרוטוקול תשובות לשאלות יתפרסמו באתר מינהל הרכש הממשלתי בכתובת: https://www.mr.gov.il
1.4. המועד האחרון להגשת הצעות:19.4.2021.ולא יאוחר מהשעה 13:00 על ההצעות להימצא בתיבת המכרזים הנמצאת במשרדי המשרד, ברחוב קלרמון גאנו 3, קריית הממשלה המזרחית ירושלים, בנין א' קומת כניסה – תיבות מכרזים,  ולא יאוחר מהמועד האחרון להגשת הצעות. הצעה שלא תימצא בתיבה במועד זה תיפסל על הסף ולא תידון. בכניסה למשרד יתקיימו בדיקות והסדרי ביטחון, שעלולים להביא לעיכוב בהגשת הצעות לתיבת המכרזים.

1.5. מועד תוקף ערבות ההצעה: 16.8.2021

2. בשל מגבלות הסגר שהוטל ב 27.12.2020, ומבצע החיסונים "תן כתף" שמתבצע בימים אלה בבתי הדיור, סיורים באופן עצמאי בבתים שלא נכללו בסיורי האשכול השונים, יתאפשרו רק עם תום הסגר ובתיאום מראש עם המשרד, בלוח זמנים שיקבע על ידו ובמשלוח הודעה לדוא"ל  : orad@moch.gov.il.  
יובהר כי כל מידע שיתקבל במסגרת ביקור עצמאי אינו מחייב את המשרד. המשרד יהיה רשאי להגביל את מספר המשתתפים בביקורים עצמאיים בהתאם למגבלות ולכללים שיחולו באותה עת.
כמו כן, עקב התפרצות נגיף הקורונה, המשרד יהיה רשאי לקיים את הסיורים במתכונת וירטואלית   ללא נוכחות פיזית של המציעים, או בסיור פיזי בפיצול למספר מועדים, בהתאם לכללים ולמגבלות שיחולו באותה עת, ו/או לקיים את כנס המציעים במתכונת וירטואלית כאמור. 
3. המשרד רשאי לשנות כל אחד מהמועדים המפורטים לעיל, ובכלל זה לדחות את המועד האחרון להגשת ההצעות, כל עוד לא חלף מועד זה. הודעה בדבר דחייה, כאמור, תפורסם כנדרש ובאחריות המציעים לוודא כי הם מעודכנים בכל המידע שיתפרסם, לפני תום המועד להגשת ההצעות.


ועדת המכרזים

